
Valstybinės augalininkystės tarnybos prie Žemės ūkio ministerijos direktoriaus 

VALSTYBINĖS AUGALININKYSTĖS TARNYBOS PRIE ŽEMĖS ŪKIO MINISTERIJOS ATSPARUMO KORUPCIJAI POLITIKA 

Valstybinės augalininkystės tarnybos prie Žemės ūkio ministerijos (toliau – Augalininkystės tarnyba) atsparumo korupcijai politika parengta atsižvelgiant į Antikorupcinės aplinkos viešajame sektoriuje kūrimo ir įgyvendinimo vadovą[footnoteRef:1], gerąją atsparumo korupcijai politikų praktiką, Ekonominio bendradarbiavimo ir plėtros organizacijos rekomendacijas[footnoteRef:2] ir yra vienas iš Augalininkystės tarnybos atsparumo korupcijai elementų. Augalininkystės tarnybos vadovai, valstybės tarnautojai ir darbuotojai, dirbantys pagal darbo sutartį (toliau – darbuotojai) įsipareigoja savo veikloje ja vadovautis.  [1:  https://www.stt.lt/data/public/uploads/2019/12/aav_viesajam_2018_09_05_viesinimui_pdf_2_lt.pdf ]  [2:  https://www.oecd.org/corruption/keyoecdanti-corruptiondocuments.htm ] 

	ATSPARUMO KORUPCIJAI POLITIKA

	Bendri įsipareigojimai ir principai
	Savo veikloje vykdome ir laikomės:
1. Korupcijos prevencijos ir kitų Lietuvos Respublikos įstatymų, ES ir kitų teisės aktų ir šios politikos nuostatų, Augalininkystės tarnybos veiklą reglamentuojančių teisės aktų.

	
	2. Korupcijai atsparios aplinkos kūrimo principų:
nulinės tolerancijos korupcijai, korupcijos prevencijos priemonių įgyvendinimo efektyvumo, veiklos skaidrumo ir viešumo, vadovų lyderystės ir darbuotojų įtraukimo, nepriekaištingos reputacijos, etikos laikymosi, atsakomybės už priimtus sprendimus, informacijos valdymo užtikrinimo, turto tvarkymo skaidrumo, antikorupcinio švietimo, privačių ir viešųjų interesų konfliktų vengimo, nepiktnaudžiavimo einamomis pareigomis, kyšininkavimo ir prekybos poveikiu nepakantumo, viešųjų pirkimų skaidrumo, vidaus kontrolės efektyvumo, biurokratinės naštos mažinimo, inovacijų diegimo.

	
	3. Atsparumui korupcijai didinti rengiame ir įgyvendiname korupcijos prevencijos / atsparumo korupcijai programą ir (ar) jos priemonių planą, rengiame jų įgyvendinimo ataskaitas.

	Netoleruotina
veikla
	Netoleruojame korupcinio pobūdžio teisės pažeidimų (įskaitant, bet neapsiribojant):
1) kyšio prašymo, priėmimo, davimo ar leidimo duoti kyšį tiesiogiai ar netiesiogiai;
2) prekybos poveikiu, piktnaudžiavimo, įgaliojimų viršijimo, dokumentų klastojimo;
3) sukčiavimo, neteisėto praturtėjimo ir kt.

	
	Netoleruojame dovanų ar paslaugų, kurios neatitinka tarptautinio protokolo ar tradicijų, taip pat kurios nėra skirtos reprezentacijai.

	Dėmesys
darbuotojams
	Siekiame, kad pas mus dirbtų tik nepriekaištingos reputacijos asmenys, tikriname savo darbuotojų patikimumą ir lojalumą, motyvuojame juos elgtis sąžiningai ir pranešti apie pastebėtą korupciją, valdome iš nepotizmo ir kronizmo kylančias rizikas. Vykdome darbuotojų antikorupcinį informavimą.

	Dėmesys teisės
normoms
	Atliekame norminių teisės aktų projektų antikorupcinius vertinimus, deriname parengtus teisės aktų projektus su suinteresuotomis įstaigomis, visuomene, viešai skelbiame parengtus norminius teisės aktų projektus, jų lydimuosius dokumentus.

	Dėmesys
veiklai 
	Atliekame korupcijos pasireiškimo tikimybės nustatymą korupcijai jautriose įstaigos veiklos srityse, sudarome korupcijos rizikos veiksnių žemėlapį, numatome priemones korupcijos rizikos veiksniams šalinti, korupcijos rizikai mažinti. Vykdome kitą veiklą, kuri padeda atpažinti su korupcija susijusias problemas ir jas spręsti.

	Savęs
įsivertinimas
	Nustatome savo antikorupcinės veiklos efektyvumą (atsparumo korupcijai lygį), vertindami darbuotojų tolerancijos korupcijai lygį, informaciją apie ūkio subjektų grįžtamąjį ryšį įstaigoje, informaciją apie galimai neskaidrius įstaigos darbuotojų veiksmus, vykdomų korupcijos prevencijos priemonių vykdymo kokybę ir poveikį, atlikdami kitus susijusius veiksmus.

	Atsakomybės
taikymas
	Konsultuojame darbuotojus apie tai, kaip išvengti korupcinio pobūdžio teisės pažeidimų, juos padariusiems taikome atsakomybę. Nustatę nusikalstamos veikos požymių, nedelsdami informuojame teisėsaugos įstaigas.

